Kam Jeanswear hoodie zwart | HOODIES 3XL | BIG MENS FASHION.NL | Herenmode
-- maak je keuze --2XL (2 op voorraad)3XL (1 op voorraad)4XL (1 op voorraad)5XL (1 op voorraad)6XL (1 op voorraad) Jongste plaasmoord: Vrou vertel van bloedinge aanval – News@Media
Die vriendin van mnr. Jasper von Kleist (61) wat gisteraand in ŉ plaasaanval doodgeskiet is, me. Sonja Joubert, het vandag die bloedige toneel aan die VF Plus gewys en gesê dit het nie gelyk of die aanvallers iets wou roof nie, maar of hulle net die mense op die plaas voor die voet wou doodskiet.
Mnr. Charlie Solomon, seun die bekende boer en plaaseienaar mnr. Nico Solomon, is ook gewond terwyl hy van die vier gewapende aanvallers probeer vlug het.
ŉ Uiters emosionele me. Joubert het vanoggend die bloedige toneel aan die VF Plus gewys en sê sy en mnr. Von Kleist het gesit en televisie kyk toe hulle skote buite gehoor het. Hier is haar woordelikse weergawe:
“Jasper het opgespring en op daardie oomblik het van die mans deur die voordeur op ons begin skiet. Die deur het glasvenstertjies en hulle kon ons binne sien. Nadat die eerste skoot my getref het, het Jasper voor my ingespring en hy is in die bors geskiet.
“Nog ŉ skoot het my getref en ons het geval met Jasper wat half oor my gelê het. Ek het gehoor hoe hy roggel. Toe hou die roggel op en ek voel hoe hy ophou asemhaal. Toe weet ek hy is dood.
* In nog ŉ voorval op ŉ kleinhoewe naby Port Elizabeth is ŉ egpaar in hul sewentigerjare en ŉ familielid in haar tagtigerjare Dinsdag in ŉ aanval beseer.
* Maandagaand is ŉ plaasbestuurder van Ladybrand vermoor en sy vrou met messe gesteek en verkrag.